b'\n_START_ARTICLE_\nGeorgij Nikolajevi\xc4\x8d Danelija\n_START_SECTION_\n\xc5\xbdivljenje\n_START_PARAGRAPH_\nDiplomiral je leta 1955 na Moskovskem arhitekturnem in\xc5\xa1titutu in delal kot arhitekt. Kon\xc4\x8dal je Vi\xc5\xa1ji re\xc5\xbeiserski te\xc4\x8daj leta 1959. _NEWLINE_Njegov film iz leta 1963 Hodim po Moskvi (\xd0\xaf \xd1\x88\xd0\xb0\xd0\xb3\xd0\xb0\xd1\x8e \xd0\xbf\xd0\xbe \xd0\x9c\xd0\xbe\xd1\x81\xd0\xba\xd0\xb2\xd0\xb5), v katerem je zaigral Nikita Sergejevi\xc4\x8d Mihalkov, je eden najbolj zna\xc4\x8dilnih filmov v \xc4\x8dasu "odjuge" oz. "otoplitve" Hru\xc5\xa1\xc4\x8dova. Njegova najbolj priljubljena filma sta bila verjetno Mimino (\xd0\x9c\xd0\xb8\xd0\xbc\xd0\xb8\xd0\xbd\xd0\xbe) (1977), o pustolov\xc5\xa1\xc4\x8dinah gruzijskega pilota v Moskvi, in Jesenski maraton (\xd0\x9e\xd1\x81\xd0\xb5\xd0\xbd\xd0\xbd\xd0\xb8\xd0\xb9 \xd0\xbc\xd0\xb0\xd1\x80\xd0\xb0\xd1\x84\xd0\xbe\xd0\xbd) (1979), o prevajalcu, ki je okleval med svojo \xc5\xbeeno in ljubico._NEWLINE_V letu 1986 je re\xc5\xbeiral nenavaden znanstvenofantasti\xc4\x8dni film Kin-dza-dza! (\xd0\x9a\xd0\xb8\xd0\xbd-\xd0\xb4\xd0\xb7\xd0\xb0-\xd0\xb4\xd0\xb7\xd0\xb0!). V ve\xc4\x8dini njegovih filmov sta zaigrala njegova poznej\xc5\xa1a \xc5\xbeena Ljubov Sergejevna Sokolova in njegov prijatelj Jevgenij Pavlovi\xc4\x8d Leonov. Sokolovo Guinnessova knjiga rekordov navaja kot najplodovitej\xc5\xa1o filmsko igralko vseh \xc4\x8dasov. Daneliji so leta 1990 podelili naziv Narodnega umetnika SZ._NEWLINE_Ponovno se je poro\xc4\x8dil z re\xc5\xbeiserko Galino Jurkovo. Ukvarjal se je z animiranmi filmi. Narodna akademija filmskih umetnosti in znanosti Rusije mu je za \xc5\xbeivljenjsko delo podelila nagrado Zlati orel.'